แต่งชายเงียบ แต่งหญิงดัง! “ตั้ม วราวุธ” รับลุกส์สาวมาแรงเกินคาด

กลายเป็นอีกหนึ่งไวรัลของวงการบันเทิงไปแบบไม่ทันตั้งตัว สำหรับนักร้องอารมณ์ดี ตั้ม วราวุธ หรือที่แฟน ๆ คุ้นชื่อในนาม ตั้ม เดอะสตาร์ หลังเจ้าตัวแปลงโฉมเป็นผู้หญิงเต็มรูปแบบในรายการวาไรตี้ จนภาพลักษณ์ใหม่ถูกพูดถึงอย่างกว้างขวางในโลกออนไลน์

ตั้มเล่าว่า เดิมทีการแต่งหญิงเป็นเพียงบทบาทหนึ่งของงานรายการเท่านั้น ไม่ได้คิดว่าจะได้รับความสนใจมากขนาดนี้ แต่พอภาพถูกเผยแพร่ออกไป กลับมียอดไลก์ ยอดแชร์ และคอมเมนต์พุ่งแรงกว่าลุคปกติหลายเท่า จนเจ้าตัวยังแปลกใจ

“แต่งชายมาตั้งนาน ไม่มีใครทัก พอแต่งหญิงปุ๊บ ทุกคนบอกสวย ข่าวขึ้นเต็มเลย” นักร้องหนุ่มพูดติดตลก พร้อมยอมรับว่าลุคดังกล่าวได้รับแรงบันดาลใจจากนักแสดงสาว เจนิสเจณิสตา ซึ่งทำให้หลายคนถึงกับเข้าใจผิด คิดว่าเป็นผู้หญิงจริง ๆ

อย่างไรก็ตาม ความดังแบบไวรัลก็มาพร้อมกับคอมเมนต์แรง ๆ บางส่วน โดยตั้มเผยว่ามีคนเข้ามาตั้งข้อสังเกตเรื่องเพศ และถึงขั้นวิจารณ์ชีวิตส่วนตัวว่า การมีแฟนผู้หญิงอาจเป็นเพียงภาพลักษณ์บังหน้า ซึ่งเจ้าตัวรับฟังด้วยอารมณ์ขันมากกว่าจะจริงจัง